



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti,  19.04.2006                                                               Nr.  P.L.x – 218


RAPORT

asupra proiectului de Lege privind respingerea Ordonanţei de urgenţă a 
Guvernului nr.190/2005 pentru realizarea unor măsuri necesare în procesul
de integrare europeană
În conformitate cu prevederile art. 95 şi 115 din  Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere în fond, în procedură de urgenţă,  cu proiectul de Lege privind respingerea Ordonanţei de urgenţă a Guvernului nr.190/2005 pentru realizarea unor măsuri necesare în procesul  de integrare europeană, trimis cu adresa nr. P.L.x. 218 din 29 martie 2006,  înregistrat sub nr. 31/371 din 29 martie 2006.


 Senatul, în calitate de primă Cameră sesizată, a adoptat proiectul de lege, în şedinţa din 27 martie 2006, cu respectarea prevederilor art.76 alin.(2)  din Constituţia României , republicată.

Potrivit prevederilor art. 75 din Constituţia României, republicată, şi  ale art.92 alin. (9) pct. 2 din Regulamentul Camerei Deputaţilor, republicat, competenţa decizională, în cazul acestei iniţiative legislative, aparţine  Camerei Deputaţilor.

Consiliul Legislativ  a avizat favorabil proiectul  ordonanţei, care face obiectul proiectului de lege supus dezbaterii, cu unele observaţii şi propuneri, conform avizului nr. 1777/14.12.2005.
Cu avizul nr. 23/55 din 13 aprilie 2006, Comisia pentru industrii şi servicii, nefiind  de acord cu respingerea ordonanţei,  a avizat favorabil proiectul de Lege privind  aprobarea Ordonanţei de urgenţă nr.190/2005 pentru realizarea unor măsuri necesare în procesul de integrare europeană.
Proiectul de lege, supus dezbaterii, are ca obiect respingerea Ordonanţei de urgenţă nr.190/2005. Această ordonanţă are  ca obiect de reglementare unele  măsuri legislative necesare în procesul de integrare europeană a României, în sensul abrogării, modificării şi  completării unor  dispoziţii legale referitoare la restrângerea  categoriilor de persoane care  se bucură de imunitate la urmărirea penală, restrângerea rolului procurorului  în cauzele  civile şi înlăturarea unor  efecte negative, rezultate din aplicare art.105 din Legea  notarilor publici şi  a activităţii notariale  nr.36/1995.

În conformitate  cu prevederile  art.61 din Regulamentul Camerei Deputaţilor, republicat, membrii comisiei au examinat proiectul de lege în şedinţa din  19 aprilie 2006.  


La dezbateri au participat, în calitate de invitaţi, din partea  Ministerului  Justiţiei,  doamna Katalin Barbara Kibedi, secretar de stat şi domnul Florin Răzvan Radu - director.  


La acest proiect de lege  s-au depus  amendamente în scris  din partea domnului deputat Daniel Buda. De asemenea,  în timpul dezbaterilor s-au  formulat oral amendamente. Unele  dintre  acestea  au  fost  admise, altele  respinse şi unele retrase de către  autorii acestora.  

În urma  examinării proiectului de lege şi a amendamentelor   formulate s-a hotărât,  cu unanimitate de  voturi, să se supună  plenului Camerei Deputaţilor spre dezbatere  şi  adoptare proiectul de  Lege privind respingerea Ordonanţei de urgenţă a Guvernului nr.190/2005 pentru realizarea unor măsuri necesare în procesul de integrare europeană,  cu amendamentele  admise care  sunt  redate în anexa nr. 1 la prezentul  raport. Amendamentele  respinse  sunt redate în anexa nr.2.


La dezbaterea acestui proiect de lege, din totalul de 25 membri ai Comisiei juridice, de disciplină şi imunităţi, au fost prezenţi  15 deputaţi.
În raport cu obiectul şi conţinutul său, ce vizează modificarea unor legi organice,  proiectul de lege face parte din categoria legilor organice.

                     PREŞEDINTE,




                            SECRETAR,
                     Sergiu ANDON




                          George BĂEŞU

Consilier

Diaconu Dumitra
Anexa nr. 1

AMENDAMENTE  ADMISE:

	Nr. crt.
	Text  ordonanţă
	Text  Senat
	Text propus de Comisie 
(autorul amendamentului)

	Motivare

	1
	
	Titlul legii : 

         Lege privind respingerea Ordonanţei de urgenţă a Guvernului  nr.190/2005 pentru realizarea unor  măsuri necesare în procesul de integrare  europeană
	Titlul legii : 

         Lege privind aprobarea Ordonanţei de urgenţă a Guvernului  nr.190/2005 pentru realizarea unor  măsuri necesare în procesul de integrare  europeană
      Autor: Comisia juridică.

	      Pentru respectarea  normelor de tehnică legislativă, ca urmare  a faptului  că OUG nr.190/2005 a fost aprobată de comisie, prin vot.

	2
	
	        ARTICOL UNIC. – Se respinge Ordonanţa de urgenţă  a Guvernului  nr.190 din 21 noiembrie 2005 pentru realizarea unor  măsuri necesare în procesul de integrare  europeană, publicată în Monitorul Oficial al României, Partea I, nr.1179 din 28 decembrie 2005.
	       ARTICOL UNIC. – Se aprobă Ordonanţa de urgenţă  a Guvernului  nr.190 din 21 noiembrie 2005 pentru realizarea unor  măsuri necesare în procesul de integrare  europeană, publicată în Monitorul Oficial al României, Partea I, nr.1179 din 28 decembrie 2005, cu următoarele modificări  şi completări:
       Autor: Comisia juridică.

	       Pentru  corelare  cu modificările  aduse la titlul legii, precum şi pentru respectarea  normelor de tehnică legislativă, avându-se în vedere modificările şi  completările propuse la  OUG nr.190/2005.

	3
	     Titlul ordonanţei

Ordonanţa de urgenţă pentru realizarea unor măsuri necesare în procesul de integrare europeană

	
	       Nemodificat.
	

	4
	Art. I. – Articolul 371 din Legea nr. 51/1995 pentru organizarea şi exercitarea profesiei de avocat, republicată în Monitorul Oficial al României, Partea I, nr.113 din 6 martie 2001, cu modificările şi completările ulterioare, se abrogă. 

	
	      Nemodificat.
	

	5
	Art. II. – Legea nr. 188/2000 privind executorii judecătoreşti, publicată în Monitorul Oficial al României, Partea I, nr.559 din 10 noiembrie 2000, cu modificările şi completările ulterioare, se modifică şi se completează după cum urmează: 

	
	        Nemodificat.
	

	6
	(Text  din Legea nr.188/2000).
       Art. 4 – Coordonarea şi  controlul activităţii executorilor judecătoreşti se exercită de către  Ministerul Justiţiei.
	
	     1.   La  articolul II,  înaintea punctului 1 se introduce un punct nou, punctul 1, cu următorul  cuprins:

      „1. Articolul 4 va avea următorul cuprins:

      Art. 4 – Coordonarea şi  controlul activităţii executorilor judecătoreşti se exercită de către  Ministerul Justiţiei  şi de Uniunea Naţională a Executorilor Judecătoreşti”.

       Autor: deputat Daniel Buda.


	       Pentru corelare cu  dispoziţiile art.59 din Legea nr.188/2000.

	7
	1. Alineatul (2) al articolului 13 va avea următorul cuprins: 
      "(2) Numărul executorilor judecătoreşti se stabileşte şi se actualizează anual sau ori de câte ori este necesar de ministrul justiţiei, cu consultarea Consiliului Uniunii Naţionale a Executorilor Judecătoreşti, în funcţie de cerinţele locale determinate de întinderea teritoriului, de numărul locuitorilor precum şi de volumul de activitate. De asemenea, la stabilirea numărului executorilor judecătoreşti se va avea în vedere şi numărul executorilor judecătoreşti stagiari care au promovat examenul de capacitate." 
	
	2. La articolul II, punctul 1 devine punctul 11 cu următorul  cuprins:
11. Alineatul (2) al articolului 13 va avea următorul cuprins: 
      "(2) Numărul executorilor judecătoreşti se stabileşte şi se actualizează anual sau ori de câte ori este necesar de ministrul justiţiei, cu consultarea Consiliului Uniunii Naţionale a Executorilor Judecătoreşti, în funcţie de cerinţele locale determinate de întinderea teritoriului, de numărul locuitorilor precum şi de volumul de activitate.   La stabilirea numărului executorilor judecătoreşti se va avea în vedere şi numărul executorilor judecătoreşti stagiari care au promovat examenul de capacitate."
     Autori: deputaţii  Dragoş Ujeniuc şi Daniel Buda.

	     Ca urmare a introducerii unui punct nou, denumit pct.1, actualul punct 1  din OUG nr.190/2005,   devine pct.11. 

       Pentru respectarea normelor de tehnică legislativă în redactarea textelor.

	8
	 (Text  din Legea nr.188/2000).

      Art.15 . . . . . . . . . . . . . 

      a) are  numai cetăţenia română şi  domiciliul în România;
. . . . . . . . . . . . . . . . . . . . . . . 

       2. Litera g) a articolului 15 va avea următorul cuprins: 
„g) a îndeplinit timp de 2 ani funcţia de executor judecătoresc stagiar şi a promovat examenul de capacitate sau, după caz, a exercitat timp de 3 ani o funcţie de specialitate juridică şi a promovat concursul sau examenul de admitere în profesie. Sunt scutite de examen persoanele care au exercitat timp de 4 ani funcţia de judecător.” 


	
	3. La articolul II, punctul 2  va avea următorul cuprins: 
      2. Literele a) şi  g) ale articolului 15 vor avea următorul cuprins: 
        „a) are  cetăţenia română şi  domiciliul în România;

. . . . . . . . . . . . . . . . . . . . . . . . . .
g) a îndeplinit timp de 2 ani funcţia de executor judecătoresc stagiar şi a promovat examenul de capacitate sau, după caz, a exercitat timp de 3 ani o funcţie de specialitate juridică şi a promovat concursul sau examenul de admitere în profesie. Sunt scutite de examen persoanele care au exercitat timp de 5 ani funcţia de judecător, procuror sau avocat, cu  condiţia să  fi promovat examenul de capacitate în profesia  din care provin.” 
Autori: deputaţii Daniel Buda şi Augustin Zegrean.

	       Modificarea  literei a)  de la art.15 este determinată de  condiţiile impuse de Uniunea Europeană cu privire la libera circulaţie a persoanelor şi  serviciilor.

      Completarea este  necesară, pentru egalitate de tratament, avându-se în vedere  că prevederi  similare se regăsesc şi în alte actele normative ce reglementează  aceste profesii.

	9
	 (Text  din Legea nr.188/2000).

     Art.16. -  (1) Executorul judecătoresc este numit de  ministrul justiţiei, la propunerea  Consiliului Uniunii Naţionale a Executorilor  judecătoreşti în baza cererii celui interesat şi  după verificarea îndeplinirii condiţiilor prevăzute la art.15.
. . . . . . . . . . . . . . . . . . . . . . . . 
	
	       4. La articolul II, după punctul 2   se introduce punctul 21, cu următorul cuprins:

      „21. La articolul 16, alineatul (1) va avea următorul cuprins:

      Art.16.- (1) Executorul judecătoresc este numit de  ministrul justiţiei, în baza cererii celui interesat şi  după verificarea îndeplinirii condiţiilor prevăzute la art.15”.

      Autor: deputat Daniel Buda.

	      În majoritatea statelor din Europa numirea executorilor judecătoreşti se face de către ministrul  justiţiei.

	
	        3. La articolul 19, litera b) va avea următorul cuprins: 
„b) a promovat concursul sau examenul de admitere în profesia de executor judecătoresc, organizat de Uniunea Naţională a Executorilor Judecătoreşti, sub coordonarea şi controlul Ministerului Justiţiei;”. 


	
	     Nemodificat
	

	10
	       4. După articolul 19 se introduce un nou articol, articolul 191, cu următorul cuprins: 
    "Art. 191. - (1) Concursul sau examenul de admitere în profesia de executor judecătoresc se organizează anual sau ori de câte ori este necesar, de Uniunea Naţională a Executorilor Judecătoreşti, sub coordonarea şi controlul Ministerului Justiţiei. 

(2) Data şi locul de desfăşurare a concursului sau examenului se stabilesc prin ordin al ministrului justiţiei, cu consultarea Uniunii Naţionale a Executorilor Judecătoreşti. 
(3) La desfăşurarea examenului prevăzut la alin. (1), reprezentanţii organizaţiilor neguvernamentale participă, la solicitarea lor, cu statut de observator." 

	
	        Nemodificat.

      Nemodificat.

  5. La articolul II  punctul 4, alineatul (3) al art.191 se abrogă.

       Autori: deputaţii Augustin Zegrean şi Dragoş Ujeniuc.

	      Prevederile  alin.(3)  nu se justifică.

      Transparenţa este  asigurată prin publicitatea modului şi locului de desfăşurare a  concursului, precum şi prin componenţa comisiei de  examinare.

	11
	5. Articolul 20 va avea următorul cuprins: 
„Art. 20. – (1) Concursul sau examenul de admitere în profesia de executor judecătoresc şi examenul de capacitate se vor desfăşura în faţa unei comisii din care fac parte, în mod obligatoriu, reprezentanţi ai Uniunii Naţionale a Executorilor Judecătoreşti, ai Ministerului Justiţiei şi cadre didactice din învăţământul superior de specialitate. 

(2) Condiţiile de desfăşurare a acestor concursuri sau examene se stabilesc prin regulamentul de aplicare a prezentei legi, aprobat prin ordin al ministrului justiţiei.” 


	
	       Nemodificat.
	

	12
	(Text  din Legea nr.188/2000).

Art.22  - (1). . . . . . . . . . 

  e) în cazul condamnării definitive la o pedeapsă privativă de libertate pentru săvârşirea unei infracţiuni;
	
	     6. La articolul II, după punctul 5 se introduc patru puncte  noi, punctele 51 , 52, 53 şi 54, cu următorul  cuprins:

       51. La articolul 22, litera  e) a alineatului (1) va avea  următorul cuprins:
      „e) în cazul condamnării definitive pentru săvârşirea unei infracţiuni grave sau în legătură cu exerciţiul activităţii lor profesionale”;
	      Pentru ca textul  să fie aplicabil şi  când  sancţiunea este amenda penală.
       Având în vedere dispoziţiile care reglementează aceeaşi situaţie din Legea notarilor publici şi a activităţii notariale, nr.36/1995,  şi  din Legea pentru organizarea şi exercitarea profesiei de avocat, nr.51/1995,  republicată.


	
	 ______________
	
	      52. La  articolul 22, după litera g) a alineatului (1) se introduce o  nouă literă, litera h), cu următorul cuprins:
      „h) prin deces”.


	        Pentru completarea textului.

	
	(Text  din Legea nr.188/2000).

Art. 27. . . . . . . . . . . . . .    

c) informează Uniunea Naţională a Executorilor Judecătoreşti în legătură cu activitatea birourilor executorilor judecătoreşti, asupra necesarului de executori judecătoreşti şi executori judecătoreşti stagiari şi face recomandări cu privire la persoanele care urmează să fie propuse de Uniunea Naţională a Executorilor Judecătoreşti pentru numirea lor în funcţia de executor judecătoresc de către ministrul justiţiei;
	
	       53. La articolul 27, litera c) va avea următorul cuprins:
      „c) informează Uniunea Naţională a Executorilor Judecătoreşti în legătură cu  activitatea birourilor executorilor judecătoreşti şi asupra necesarului de  executori judecătoreşti şi  executori judecătoreşti  stagiari”;


	         Pentru  corelare cu modificările  aduse la pct. 21 referitor la art.16 alin. (1) din Legea  nr.188/2000.

	
	(Text  din Legea nr.188/2000).

Art.33. . . . . . . . . . . . . . .

a) solicită ministrului justiţiei numirea, suspendarea, revocarea, ori încetarea funcţiei de executor judecătoresc”;

 
	
	        54. La articolul 33, litera a) va avea următorul  cuprins:
      a) solicită ministrului justiţiei suspendarea, revocarea, ori încetarea funcţiei de executor judecătoresc”;

        Autor: deputat Daniel Buda..


	      Pentru  corelare cu modificările  aduse la pct.21 referitor la art. 16 alin.(1) din Legea  nr.188/2000.

	13
	6. La articolul 33, litera c) se abrogă. 

	
	     7. La articolul II, punctul 6  va avea următorul  cuprins:
      6. La articolul 33, literele b) şi c) se abrogă.

       Autor: deputat Daniel Buda.

	          Pentru  corelare cu prevederile art.191.

	14
	7. Litera e) a articolului 33 va avea următorul cuprins: 
"e) propune ministrului justiţiei condiţiile de desfăşurare a concursului sau examenului de admitere în profesia de executor judecătoresc şi a examenului de capacitate;". 
	
	Nemodificat.
	

	15
	          ______________


	
	     8. La articolul II, după  punctul 7 se introduce un punct nou, punctul 71, cu următorul cuprins:

      71. După articolul 35 se introduc două articole noi, articolele 351 şi 352, cu următorul cuprins:

       „Art.351 – Activitatea executorului judecătoresc, care îndeplineşte condiţiile prevăzute de  art.15 lit. c),  este considerată vechime în funcţie juridică de specialitate”.

     Art.352 – (1) În exercitarea profesiei executorii judecătoreşti sunt ocrotiţi de lege.

       (2) Lovirea sau  alte acte de violenţă săvârşite împotriva executorului judecătoresc în timpul exercitării profesiei şi în legătură cu  aceasta se pedepsesc cu închisoare de la 6 luni la 3 ani.

       Autor: deputat Daniel Buda.

	         Pentru  corelare cu prevederile articolului15 lit.c) din Legea nr.188/2000.

       Există prevederi similare în Legea  pentru organizarea şi  exercitarea profesiei de  avocat, nr.51/1995, republicată.

	16
	8. Articolul 36 se abrogă. 
	
	        Nemodificat.
	

	17
	9. Articolul 37 va avea următorul cuprins: 
"Art. 37. - (1) Executorii judecătoreşti au dreptul, pentru serviciul prestat, la onorarii minimale şi maximale stabilite de ministrul justiţiei, cu consultarea Consiliului Uniunii Naţionale a Executorilor Judecătoreşti. 

(2) Ministrul Justiţiei va stabili onorarii minimale şi maximale pentru persoanele cu venituri sub salariul de bază minim brut pe ţară garantat în plată, precum şi posibilitatea achitării acestora în mai multe tranşe. 

      (3) Executorii judecătoreşti nu pot condiţiona punerea în executare a hotărârilor judecătoreşti de plata anticipată a onorariului." 

	
	       Nemodificat
	

	18
	10. După articolul 41 se introduce un nou articol, articolul 411, cu următorul cuprins: 
"Art. 411. - (1) Executorii judecătoreşti au obligaţia să participe, cel puţin o dată la 3 ani, la programe de formare profesională continuă organizate de Uniunea Naţională a Executorilor Judecătoreşti, de camerele executorilor judecătoreşti de pe lângă curţile de apel, de instituţii de învăţământ superior din ţară sau din străinătate ori la alte forme de perfecţionare profesională. 

(2) Uniunea Naţională a Executorilor Judecătoreşti aprobă anual, la propunerea camerelor executorilor judecătoreşti de pe lângă curţile de apel, programul de formare profesională continuă a executorilor judecătoreşti. 
(3) Modul de organizare a activităţilor de formare profesională continuă, precum şi modalităţile de evaluare a îndeplinirii acestei obligaţii sunt prevăzute de regulamentul de aplicare a prezentei legi şi de statutul profesiei." 


	
	Nemodificat.
	

	19
	(Text  din Legea nr.188/2000).

 Art. 46.  . . . . . . . . . . . . 

c) amendă de la 500.000 lei la 5.000.000 lei, care se face venit la bugetul Camerei executorilor judecătoreşti în a cărei rază teritorială este situat biroul executorului judecătoresc respectiv. Neachitarea amenzii în termen de 30 de zile de la data rămânerii definitive a hotărârii prin care s-a stabilit sancţiunea disciplinară atrage suspendarea de drept din funcţie a executorului judecătoresc până la achitarea sumei. Hotărârea definitivă constituie titlu executoriu;
	
	      9. La articolul II, după punctul 10 se introduc trei puncte noi, punctele 11, 12 şi 13 cu următorul cuprins:

       11. Litera c) a art.46 se modifică şi va avea următorul cuprins:

     „c) amendă de la 500 lei  (RON)  la 3000 lei (RON), care se face venit la bugetul Camerei executorilor judecătoreşti în a cărei rază teritorială este situat biroul executorului judecătoresc respectiv. Neachitarea amenzii în termen de 30 de zile de la data rămânerii definitive a hotărârii prin care s-a stabilit sancţiunea disciplinară atrage suspendarea de drept din funcţie a executorului judecătoresc până la achitarea sumei. Hotărârea definitivă constituie titlu executoriu;

	       Pentru reactualizarea amenzii, avându-se în vedere rata inflaţiei şi gravitatea faptei.

	
	(Text  din Legea nr.188/2000).

 Art. 47.  . . . . . . . . . . . . 

(1) În cazul în care împotriva executorului judecătoresc s-a luat măsura  arestării preventive sau trimiterii în judecată penală, ministrul justiţiei, din oficiu sau la propunerea Consiliului Uniunii Naţionale a Executorilor  Judecătoreşti va lua măsura  suspendării din funcţie a acestuia până la  soluţionarea procesului penal, potrivit legi.


	
	12. Articolul 47 se modifică şi va  avea următorul cuprins:

     „Art.47. - (1) În cazul în care împotriva executorului judecătoresc s-a luat măsura  arestării preventive sau a fost condamnat în primă instanţă, acesta este suspendat de drept din funcţie, până la soluţionarea procesului  penal, potrivit legii. Ministrul justiţiei, prin ordin, constată existenţa suspendării de drept a executorului începând cu data arestării preventive sau, după caz, a condamnării în primă instanţă. Despre această măsură, executorul va fi încunoştinţat de către  ministrul justiţiei.
          (2) Dacă se dispune scoaterea de sub urmărire penală, încetarea urmăririi penale, achitarea  sau încetarea procesului penal faţă de executor, suspendarea din funcţie încetează de drept, iar executorul este repus în  situaţia anterioară şi i se recunoaşte vechimea în funcţie pentru această perioadă.

	       Pentru o reglementare  completă care  să acopere toate  aspectele vizate.

	
	(2) Ministrul justiţiei dispune excluderea din profesie a executorului judecătoresc condamnat în condiţiile prevăzute la art. 22 alin. (1) lit. e), începând cu data rămânerii definitive a hotărârii judecătoreşti de condamnare. 
	
	(3) Ministrul justiţiei dispune excluderea din profesie a executorului judecătoresc condamnat în condiţiile prevăzute la art. 22 alin. (1) lit. e), începând cu data rămânerii definitive a hotărârii judecătoreşti de condamnare. 
	

	
	
	
	13. După alineatul (2) al articolului 67,  se introduce un alineat nou, alin (21), cu următorul cuprins:

„(21) Statutul prevăzut la alin.(2) se va publica în Monitorul Oficial al României, Partea I”.
Autor: deputat Daniel Buda

	

	20
	Art. III. - În termen de cel mult 60 de zile de la intrarea în vigoare a prezentei ordonanţe de urgenţă vor fi aprobate ordinul ministrului justiţiei privind modificarea şi completarea Ordinului ministrului justiţiei nr. 210/2001 pentru aprobarea Regulamentului de punere în aplicare a Legii nr. 188/2000 privind executorii judecătoreşti, publicat în Monitorul Oficial al României, Partea I, nr.64 din 6 februarie 2001, precum şi data şi locul desfăşurării următorului concurs sau examen de admitere în profesia de executor judecătoresc. 
	
	10. Articolul III va avea următorul cuprins:
„Art. III. - În termen de cel mult 60 de zile de la intrarea în vigoare a prezentei ordonanţe de urgenţă,  ministrul justiţiei va emite ordinul  pentru modificarea şi  completarea Ordinului ministrului  justiţiei nr. 210/2001 pentru aprobarea Regulamentului de punere în aplicare a Legii nr. 188/2000 privind executorii judecătoreşti, publicat în Monitorul Oficial al României, Partea I, nr.64 din 6 februarie 2001, precum şi ordinul pentru  stabilirea datei şi  locului desfăşurării următorului concurs sau examen de admitere în profesia de executor judecătoresc.” 

        Autor: deputat Dragoş Ujeniuc.

	      Pentru rigoarea textului.

	21
	Art. IV. - Alineatul (9) al articolului 1 din Legea contenciosului administrativ nr. 554/2004, publicată în Monitorul Oficial al României, Partea I, nr.1.154 din 7 decembrie 2004, se modifică şi va avea următorul cuprins: 

"(9) Cererile în contencios administrativ se soluţionează fără participarea reprezentantului Ministerului Public. Pentru situaţia prevăzută la alin. (5), instanţa, din oficiu sau la cerere, poate introduce în cauză organismele sociale cu personalitate juridică interesate." 


	
	      Nemodificat.
	

	22
	Art. V. – La articolul 27 punctul 1 din Codul de procedură penală, republicat în Monitorul Oficial al României, Partea I, nr.78 din 30 aprilie 1997, după litera e) se introduce o nouă literă, litera e1), cu următorul cuprins: 

„e1) infracţiunile la regimul drepturilor de proprietate intelectuală şi industrială;”. 

	
	Nemodificat.

	Art. VI. – Alineatul (1) al articolului 12 din Legea nr. 508/2004 privind înfiinţarea, organizarea şi funcţionarea în cadrul Ministerului Public a Direcţiei de Investigare a Infracţiunilor de Criminalitate Organizată şi Terorism, publicată în Monitorul Oficial al României, Partea I, nr.1.089 din 23 noiembrie 2004, cu modificările şi completările ulterioare, se completează după cum urmează: 

„Art. 12. – (1) Sunt de competenţa Direcţiei de Investigare a Infracţiunilor de Criminalitate Organizată şi Terorism următoarele infracţiuni prevăzute în Codul penal şi în legi speciale, cu excepţia celor date în competenţa Departamentului Naţional Anticorupţie: art. 189 alin. 4, 5 şi 6 din Codul penal, art. 215 din Codul penal, dacă s-a produs o pagubă mai mare decât echivalentul în lei a 500.000 euro, art. 279, 2791, 280, 282 şi 284 din Codul penal, infracţiuni contra siguranţei statului prevăzute în titlul I din Partea specială a Codului penal şi cele prevăzute în legi speciale, Legea nr. 39/2003 privind prevenirea şi combaterea criminalităţii organizate, Legea nr. 678/2001 privind prevenirea şi combaterea traficului de persoane, cu modificările şi completările ulterioare, Ordonanţa de urgenţă a Guvernului nr.105/2001 privind frontiera de stat a României, aprobată cu modificări prin Legea nr. 243/2002, cu modificările şi completările ulterioare, dacă infracţiunile sunt săvârşite de persoane care aparţin unor grupuri infracţionale organizate sau unor asociaţii ori grupări constituite în scopul săvârşirii de infracţiuni, Ordonanţa de urgenţă a Guvernului nr.112/2001 privind sancţionarea unor fapte săvârşite în afara teritoriului ţării de cetăţeni români sau de persoane fără cetăţenie domiciliate în România, aprobată cu modificări prin Legea nr. 252/2002, dacă infracţiunile sunt săvârşite de persoane care aparţin unor grupuri infracţionale organizate sau unor asociaţii ori grupări constituite în scopul săvârşirii de infracţiuni, Legea nr. 141/1997 privind Codul vamal al României, cu modificările şi completările ulterioare, dacă infracţiunile sunt săvârşite de persoane care aparţin unor grupuri infracţionale organizate sau unor asociaţii ori grupări constituite în scopul săvârşirii de infracţiuni, Legea nr. 656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării actelor de terorism, cu modificările şi completările ulterioare, Legea nr. 143/2000 privind prevenirea şi combaterea traficului şi consumului ilicit de droguri, cu modificările şi completările ulterioare, Legea nr. 300/2002 privind regimul juridic al precursorilor folosiţi la fabricarea ilicită a drogurilor, cu modificările şi completările ulterioare, Legea nr. 2/1998 privind prelevarea şi transplantul de ţesuturi şi organe umane, cu modificările ulterioare, dacă infracţiunile sunt săvârşite de persoane care aparţin unor grupuri infracţionale organizate sau unor asociaţii ori grupări constituite în scopul săvârşirii de infracţiuni, Legea nr. 111/1996 privind desfăşurarea în siguranţă a activităţilor nucleare, republicată, cu modificările şi completările ulterioare, Legea nr. 535/2004 privind prevenirea şi combaterea terorismului, Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare – titlul III referitor la criminalitatea informatică, Legea nr. 365/2002 privind comerţul electronic, cu modificările ulterioare, infracţiunile prevăzute de Legea nr. 241/2005 pentru prevenirea şi combaterea evaziunii fiscale, dacă s-a produs o pagubă mai mare decât echivalentul în lei a 500.000 euro, Legea nr. 297/2004 privind piaţa de capital, cu modificările şi completările ulterioare, şi infracţiunile în domeniul proprietăţii intelectuale şi industriale, dacă sunt săvârşite de persoane care aparţin unor grupuri infracţionale organizate sau unor asociaţii ori grupări constituite în scopul săvârşirii de infracţiuni.” 
	
	Nemodificat.
	

	24
	Art. VII. – La articolul 4 din Ordonanţa de urgenţă a Guvernului nr.91/2003 privind organizarea Gărzii Financiare, publicată în Monitorul Oficial al României, Partea I, nr.712 din 13 octombrie 2003, aprobată cu modificări prin Legea nr. 132/2004, cu modificările ulterioare, după alineatul (1) se introduce un nou alineat, alineatul (11), cu următorul cuprins: 

„(11) Garda Financiară poate, la solicitarea procurorului, să efectueze constatări cu privire la faptele care constituie încălcări ale dispoziţiilor şi obligaţiilor a căror respectare o controlează, întocmind procese-verbale care constituie mijloace de probă, potrivit legii.” 
	
	        Nemodificat.
	

	25
	Art. VIII. – Alineatul 2 al articolului 58 din Legea nr. 64/1991 privind brevetele de invenţie, republicată în Monitorul Oficial al României, Partea I, nr.752 din 15 octombrie 2002, cu modificările ulterioare, se abrogă. 
	
	         Nemodificat.
	

	26
	Art. IX. – Alineatul 2 al articolului 51 din Legea nr. 129/1992 privind protecţia desenelor şi modelelor industriale, republicată în Monitorul Oficial al României, Partea I, nr.193 din 26 martie 2003, se abrogă. 

	
	       Nemodificat.
	

	27
	Art. X. – Alineatul 1 al articolului 40 din Legea nr. 16/1995 privind protecţia topografiilor circuitelor integrate, publicată în Monitorul Oficial al României, Partea I, nr.45 din 9 martie 1995, cu modificările ulterioare, va avea următorul cuprins: 

„Art. 40. – Încălcarea drepturilor titularului, prin exploatarea, fără autorizaţia acestuia, a unei topografii înregistrate, constituie infracţiune de contrafacere sau, după caz, de vânzare de produse contrafăcute şi se pedepseşte cu închisoare de la 3 luni la 3 ani sau cu amendă de la 50 lei (RON) la 100 lei (RON).” 
	
	       11. Articolul X se abrogă. 
       Autor: Comisia juridică.
	        Textul Art.X şi Art.XI ale Ordonanţei de urgenţă a Guvernului nr.190/2005 au fost elaborate în considerarea faptului că modificările aduse Legii nr.16/1995 privind protecţia topografiilor circuitelor integrate prin Legea nr.337/2005 nu erau, încă, în vigoare. Întrucât Legea nr.337/2005 a intrat în vigoare, începând cu luna martie 2006, textul modificat prin art.X nu  mai  există în această  formă  motiv pentru care s-a propus abrogarea.

	28
	Art. XI. - La data intrării în vigoare a Legii nr. 337/2005 pentru modificarea şi completarea Legii nr. 16/1995 privind protecţia topografiilor circuitelor integrate, publicată în Monitorul Oficial al României, Partea I, nr.1.094 din 5 decembrie 2005, alineatul 3 al articolului 40 din Legea nr. 16/1995 va avea următorul cuprins: 
"Acţiunea penală se pune în mişcare din oficiu." 
	
	       Nemodificat.
	

	29
	Art. XII. - Articolul 144 din Legea nr. 8/1996 privind dreptul de autor şi drepturile conexe, publicată în Monitorul Oficial al României, Partea I, nr.60 din 26 martie 1996, cu modificările şi completările ulterioare, se abrogă. 

	
	       Nemodificat.
	

	30
	Art. XIII. - Alineatul 5 al articolului 83 din Legea nr. 84/1998 privind mărcile şi indicaţiile geografice, publicată în Monitorul Oficial al României, Partea I, nr.161 din 23 aprilie 1998, se abrogă. 

	
	       Nemodificat.

	Art. XIV. - Alineatul (5) al articolului 40 din Legea nr. 255/1998 privind protecţia noilor soiuri de plante, publicată în Monitorul Oficial al României, Partea I, nr.525 din 31 decembrie 1998, se abrogă. 


	
	       Nemodificat.

	Art. XV. - Legea notarilor publici şi a activităţii notariale nr. 36/1995, publicată în Monitorul Oficial al României, Partea I, nr.92 din 16 mai 1995, cu modificările şi completările ulterioare, se modifică după cum urmează:
                                                                                                                                                                           1. La articolul 16, litera g) va avea următorul cuprins: 
"g) a îndeplinit timp de 2 ani funcţia de notar stagiar şi a promovat examenul de notar public sau a exercitat timp de 5 ani funcţia de notar, judecător, procuror, avocat sau o altă funcţie de specialitate juridică şi dovedeşte cunoştinţele necesare funcţiei de notar public, prin promovarea unui concurs organizat, potrivit regulamentului de aplicare a prezentei legi, de Consiliul Uniunii Naţionale a Notarilor Publici." 


	
	     Nemodificat.

	2. Articolul 105 se abrogă. 

	
	
	


Anexa nr.2

AMENDAMENTE RESPINSE:

	Nr. crt.
	Text iniţial
	Amendamentul propus 
şi autorul   acestuia
	Motivare

1. Argumente pentru  susţinere.

2. Argumente pentru respingere
	Cameră Decizională

	
	9. Articolul 37 va avea următorul cuprins: 
"Art. 37. - (1) Executorii judecătoreşti au dreptul, pentru serviciul prestat, la onorarii minimale şi maximale stabilite de ministrul justiţiei, cu consultarea Consiliului Uniunii Naţionale a Executorilor Judecătoreşti. 

(2) Ministrul Justiţiei va stabili onorarii minimale şi maximale pentru persoanele cu venituri sub salariul de bază minim brut pe ţară garantat în plată, precum şi posibilitatea achitării acestora în mai multe tranşe. 
. . . . . . . . . . . . . . . . . . . . 
      
	9. Articolul 37 va avea următorul cuprins: 
"Art. 37. - (1) Executorii judecătoreşti au dreptul, pentru serviciul prestat, la onorarii maximale stabilite de ministrul justiţiei, cu consultarea Consiliului Uniunii Naţionale a Executorilor Judecătoreşti. 

(2) Ministrul Justiţiei va stabili onorarii maximale pentru persoanele cu venituri sub salariul de bază minim brut pe ţară garantat în plată, precum şi posibilitatea achitării acestora în mai multe tranşe. 

. . . . . . . . . . . . . . . . . . . . . . . . . . . 
       Autor: deputat Traian Dobre.
	1. Fiind o profesie  liberală, nu se  justifică stabilirea unor  onorarii  minimale care ar duce la  încălcarea clauzei de neconcurenţă.
2. Prin vot,  amendamentul a fost respins menţinându-se textul din ordonanţă. S-a avut în vedere posibilitatea stabilirii de către ministrul justiţiei a unor onorarii  minimale pentru persoane  cu  venituri  reduse,  ca modalitate de  asigurare a unui  sistem eficient de  executare a hotărârilor  judecătoreşti sau a altor titluri  executorii.  
	Camera Deputaţilor

	
	Art. XV. - Legea notarilor publici şi a activităţii notariale nr. 36/1995, publicată în Monitorul Oficial al României, Partea I, nr.92 din 16 mai 1995, cu modificările şi completările ulterioare, se modifică după cum urmează: 
1. La articolul 16, litera g) va avea următorul cuprins: 
"g) a îndeplinit timp de 2 ani funcţia de notar stagiar şi a promovat examenul de notar public sau a exercitat timp de 5 ani funcţia de notar, judecător, procuror, avocat sau o altă funcţie de specialitate juridică şi dovedeşte cunoştinţele necesare funcţiei de notar public, prin promovarea unui concurs organizat, potrivit regulamentului de aplicare a prezentei legi, de Consiliul Uniunii Naţionale a Notarilor Publici." 
	Art. XV. - Legea notarilor publici şi a activităţii notariale nr. 36/1995, publicată în Monitorul Oficial al României, Partea I, nr.92 din 16 mai 1995, cu modificările şi completările ulterioare, se modifică după cum urmează: 
1. La articolul 16, litera g) va avea următorul cuprins: 
"g) a îndeplinit timp de 2 ani funcţia de notar stagiar şi a promovat examenul de notar public sau a exercitat timp de 5 ani funcţia de notar, judecător, procuror, avocat sau o altă funcţie de specialitate juridică şi dovedeşte cunoştinţele necesare funcţiei de notar public.  
       Autor: deputat Augustin Zegrean.


	1. Avându-se în vedere pregătirea  şi  vechimea în profesie a categoriilor  menţionate la  art.16 lit. g), nu se  mai justifică  susţinerea unui  astfel de concurs.  
2. Prin vot, amendamentul a fost respins menţinându-se textul din ordonanţă. Organizarea   concursului este  dată de necesitatea stabilirii  unor  criterii pentru  departajare în cazul  participării mai  multor  concurenţi.
	Camera Deputaţilor


  PREŞEDINTE,




                            SECRETAR,
 Sergiu ANDON

